Diari Oficial de la Generalitat Valenciana


Sumari del DOGV 8691, del 04-12-2019 (2019/11019)

CORRECCIÓ d'errades de l'Ordre 14/2019, de 25 de novembre, del conseller d'Hisenda i Model Econòmic, per la qual es regulen les operacions de tancament de l'exercici 2019 en relació amb la comptabilitat de la Generalitat i de determinats organismes autònoms.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/11/25/14/corrigendum/57614313/dof/vci/html**

### Dades del document

Número de DOGV
:   8691

Data del DOGV
:   04-12-2019

Secció del DOGV
:   I. DISPOSICIONS GENERALS

Número del document
:   2019/11815


Data del document
:   02-12-2019

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * execució del pressupost
    * comptabilitat pública
    * comptabilitat regional
    * gestió comptable
    * exercici pressupostari
    * tancament de comptes
    * legislació

CORRECCIÓ d'errades de l'Ordre 14/2019, de 25 de novembre, del conseller d'Hisenda i Model Econòmic, per la qual es regulen les operacions de tancament de l'exercici 2019 en relació amb la comptabilitat de la Generalitat i de determinats organismes autònoms. [2019/11869]  
S'han advertit errades en l'article 4 de l'Ordre 14/2019, de 25 de novembre, del conseller d'Hisenda i Model Econòmic, per la qual es regulen les operacions de tancament de l'exercici 2019 en relació amb la comptabilitat de la Generalitat i de determinats organismes autònoms, publicada en el Diari Oficial de la Generalitat Valenciana número 8685, de 26 de novembre de 2019, que corregim a continuació:  
  
1. On diu:  
?Article 4. Expedició i tramitació de documents comptables relatius als fons de Caixa Fixa i als fons que cal justificar  
1. En relació amb els fons de Caixa Fixa:  
(?)  
c) Una vegada finalitzat l'exercici pressupostari i una vegada obert el nou pressupost, amb la finalitat de tindre cobertura per als fons de Caixa Fixa, durant el primer mes de l'any, se li donarà màxima prioritat als documents comptables que, segons l'Ordre de 3 de febrer de 1999, de la Conselleria d'Economia i Hisenda, són necessaris per a l'obertura d'aquestes caixes.-  
  
Ha de dir:  
?Article 4. Expedició i tramitació de documents comptables relatius als fons de Caixa Fixa i als fons que cal justificar  
1. En relació amb els fons de Caixa Fixa:  
(?)  
c) Una vegada finalitzat l'exercici pressupostari i una vegada obert el nou pressupost, amb la finalitat de tindre cobertura per als fons de Caixa Fixa, durant el primer mes de l'any, se li donarà màxima prioritat als documents comptables que, segons l'Ordre 4/2017, de 21 de juny, de la Conselleria d'Hisenda i Model Econòmic, sobre comptabilitat de les bestretes de Caixa Fixa, són necessaris per a l'obertura d'aquestes caixes.-  
  
2. On diu:  
«Article 4. Expedició i tramitació de documents comptables relatius als fons de Caixa Fixa i als fons que cal justificar.  
(?)  
2. En relació amb els fons que cal justificar:  
(?)  
b) En relació amb els lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb lliurament de taló, pels fons lliurats i no justificats, a l'efecte de tindre entrada en les intervencions delegades amb anterioritat al 13 de desembre.  
  
c) No obstant allò que s'ha dit en l'apartat anterior, els fons lliurats a justificar per al pagament d'expropiacions, podran presentar-se en les intervencions delegades fins al dia 13 de desembre el reintegrament dels fons no invertits, i fins al 20 del mateix mes els comptes justificatius d'aquests fons.-  
  
Ha de dir:  
«Article 4. Expedició i tramitació de documents comptables relatius als fons de Caixa Fixa i als fons que cal justificar.  
(?)  
2. En relació amb els fons que cal justificar:  
(?)  
b) En relació amb els lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb lliurament de taló, pels fons entregats i no justificats, a l'efecte de tindre entrada en les intervencions delegades fins al dia 13 de desembre.  
  
c) No obstant això que s'ha dit en l'apartat anterior, els fons lliurats a justificar per al pagament d'expropiacions i adquisició d'habitatges, podran presentar-se en les intervencions delegades fins al dia 13 de desembre, i el reintegrament dels fons no invertits i els comptes justificatius d'aquests fons fins al dia 30 de desembre.-  
  
València, 2 de desembre de 2019.- El conseller d'Hisenda i Model Econòmic: Vicent Soler i Marco.


Còpia Permalink ELI